text: Sønderjylland får forstærkning fra Zimbabwe
  19 januar 2014 kl. 09.21
  Superligaklubben Sønderjyske får med omgående virkning forstærkning af Silas Dylan Songani, som er noteret for ni landskampe for Zimbabwe.
  Den 24årige kantspiller har prøvetrænet med superliga truppen i den seneste uge, og har ifølge sportschef Ole Nielsen leveret en særdeles overbevisende indsats.
  - Silas Dylan Songani er en spændende spiller med et stort udviklingspotentiale, og han besidder samtidigt de kvaliteter, vi har set efter, til pladsen på højre kant. Han er en lynhurtig og teknisk dygtig spiller og ikke mindst, afslutter han også rigtigt godt.
  Det er Silas Dylan Songanis første udenlandsophold.
  - Der venter en stor opgave med at introducere ham til de europæiske forhold og den måde, vi spiller fodbold.
  Han rejste hjem i denne weekend for at pakke kufferten, og vender tilbage på onsdag.
  